เมื่อ 4-5 ปีที่แล้วเคยใช้ครีมทาหน้าอยู่ตัวนึงระหว่างตอนที่ใช้หน้าดีมาก แต่พอไม่ได้ใช้หน้ากลับแพ้มีอาการแดงคัน เป็นผื่น ต่อมาไปหาที่คลีนิคให้ยาเป็นตลับเนื้อครีมมาทาอาการแพ้คันดีขึ้น แต่ต้องใช้ทุกวันมาตลอด 4-5 ปีที่ผ่านมา วันไหนที่ไม่ได้ใช้ก็จะคันที่ใบหน้ามาก อยากหยุดยาและรักษาแบบให้หายถาวร มีคำแนะนำมั๊ยครับ ?
สวัสดีค่ะ ลักษณะอาการที่หากอยู่ในระหว่างใช้ครีมทาหน้าแล้วไม่มีอาการอะไรผิดปกติ แต่เมื่อหยุดใช้ ผิวเกิดเป็นผื่นแดง มีอาการคัน ครีมดังกล่าวอาจมีส่วนผสมของสเตียรอยด์อยู่ ซึ่งเรียกว่าเกิดผิวติดสเตียรอยด์ซึ่งลักษณะของผิวติดสเตียรอยด์ คือ ขณะทาครีม ผิวดี ผิวสวย พอเลิกใช้ ผิวจะเกิดเสียสมดุล คล้ายอาการถอนยา ผิวจะแพ้ง่าย ผิวแดง แสบผิว มีสิวผดขึ้น พอกลับไปใช้ครีมเดิม อาการจะดีขึ้นอย่างรวดเร็วแนะนำว่าต้องหยุดใช้ครีมทุกชนิด รวมถึงใช้การล้างหน้าด้วยน้ำเปล่าเท่านั้นไปก่อน เพื่อให้ผิวได้พัก และควรไปพบแพทย์เฉพาะทางผิวหนังโดยเร็ว โดยนำครีมที่เคยใช้ไปให้แพทย์ดูส่วนประกอบด้วย ซึ่งหลังจากที่หยุดใช้ครีมดังกล่าวไปไม่นาน ย่อมจะเกิดอาการถอนยา (steriods withdrawal pattern) ดังที่กล่าวไปได้ ซึ่งควรให้แพทย์เฉพาะทางผิวหนังดูแลต่อเท่านั้น ไม่ควรซื้อครีมทาผิวใดๆ มาใช้เอง เพราะอาจยิ่งแพ้มากขึ้น ซึ่งหากใช้ครีมที่มีสเตียรอยด์มานานมาก การพักฟื้นของผิวก็จะต้องใช้เวลานานมากเช่นกัน โดยอาจใช้เวลาเป็นปีได้